FI Euroopan unionin virallinen lehti C 267/36

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY (1) mukainen Ranskan hallituksen tiedonanto

(Ilmoitus nestemäisten tai kaasumaisten hiilivetyjen etsintään oikeuttavaa yksinomaista lupaa (ns. Permis de Nogent-sur-Seine) koskevasta hakemuksesta)

(ETA:n kannalta merkityksellinen teksti)

(2007/C 267/12)

Toreador Energy France S C S, jonka päätoimipaikan osoite on 9 rue Scribe F-75009 Paris, on hakenut 21. toukokuuta 2007 neljäksi vuodeksi yksinomaista lupaa nestemäisten tai kaasumaisten hiilivetyjen etsintään (ns. Permis de Nogent-sur-Seine) noin 398 neliökilometrin alueella, joka kuuluu osittain Auben, Marnen ja Seine et Marnen departementteihin.

Tämä hakemus koskee osittain samaa aluetta kuin 28. helmikuuta 2007 päivätty hakemus, jonka esittäjänä oli Renouveau Energie Ressources, jonka päätoimipaikan osoite on 16 rue de Vivienne F-75002 Paris, ja jossa haettiin lupaa nestemäisten tai kaasumaisten hiilivetyjen etsintään (ns. Permis de La Folie de Paris) noin 962 neliökilometrin alueella, joka kuuluu osittain Seine et Marnen, Marnen ja Auben departementteihin.

Tämä ilmoitus koskee aluetta tämän ulkopuolella. Tätä ulkopuolista aluetta rajaavat seuraavat maantieteelliset pisteet peräkkäin yhdistävät pituus- ja leveyspiirit, kun nollapituuspiiri on Pariisin pituuspiiri:

Pisteet Pituus Leveys A 1,10° I 53,90° P B 1,30° I 53,90° P C 1,30° I 53,80° P D 1,10° I 53,80° P

Hakemusten esittäminen

Alkuperäisen hakemuksen ja kilpailevien hakemusten esittäjien on täytettävä ehdot, jotka on määritelty Ranskan 2. kesäkuuta 2006 etsimisluvista ja maanalaisista varastoista antaman asetuksen 2006–648 4 ja 5 pykälässä (Journal officiel de la République française, 3. kesäkuuta 2006).

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta niiden sääntöjen mukaisesti, jotka on esitetty Euroopan yhteisöjen virallisessa lehdessä C 374, 30.12.1994, s. 11 julkaistussa ilmoituksessa hiilivetyjen etsimislupien hankkimisesta Ranskassa ja joista säädetään etsimisluvista ja maanalaisista varastoista annetussa asetuksessa 2006–648. Kilpailevat hakemukset on toimitettava kaivosasioista vastaavalle ministerille alla olevaan osoitteeseen.

Perusteet ja määräaika luvan myöntämiselle

Päätökset alkuperäisestä ja kilpailevista hakemuksista tehdään mainitun asetuksen 6 pykälässä määritettyjä etsimislupien myöntämisperusteita noudattaen kahden vuoden kuluessa siitä päivästä, kun Ranskan viranomaiset ovat vastaanottaneet Permis de la Folie de Paris -lupaa koskevan hakemuksen, tai viimeistään 2. maaliskuuta 2009.

Toiminnan harjoittamista ja lopettamista koskevat ehdot ja edellytykset

Hakijoita pyydetään tutustumaan kaivoslain (code minier) 79 ja 79.1 pykälään sekä kaivostöistä, maanalaisesta varastoinnista ja niitä koskevista säännöistä 2. kesäkuuta 2006 annettuun asetukseen N:o 2006-649 (Journal officiel de la République française, 3. kesäkuuta 2006).

Lisätietoja saa seuraavasta osoitteesta: Ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 (puhelin: (33) 144 97 23 02, tai (33) 153 94 14 72, faksi: (33) 144 97 05 70).

Yllämainittuihin säädösteksteihin voi tutustua osoitteessa:

http://www.legifrance.gouv.fr

(1) EYVL L 164, 30.6.1994, s. 3.